Club Brugge
Store norske leksikon,Sport og spill,Ballsport,Fotball,Øvrig europeisk fotball
Club Brugge er en belgisk fotballklubb fra Brugge som ble stiftet 13. november 1891. I Belgia er det bare RSC Anderlecht som har vunnet flere seriemesterskap. Klubben var tapende finalist i UEFA-cupen i 1976 og Europacupen for serievinnere i 1978.
Fakta Hjemmebane: Jan Breydel stadion (siden 1998) Tilskuerkapasitet: 29 042. Banemål: 105 x 68 meter. Liga: Belgian Jupiler Pro League (øverste nivå) sesongen 2022/2023. Club Brugge har spilt i den belgiske toppdivisjonen siden 1959. Drakt: blå- og svartstripet trøye, svart bukse.  Nordmannen Trond Sollied trente Club Brugge årene 2000 til 2005. I denne perioden vant klubben to seriemesterskap (2003, 2005), to cupmesterskap (2003, 2004) og supercupen fire ganger (2002, 2003, 2004, 2005). Bengt Sæternes, Rune Lange og Tom Høgli har også spilt for Club Brugge (Sæternes og Lange ble seriemestere i 2003). Meritter Belgisk seriemester (18): 1920, 1973, 1976, 1977, 1978, 1980, 1988, 1990, 1992, 1996, 1998, 2003, 2005, 2016, 2018, 2020, 2021, 2022 Belgisk cupmester (11): 1968, 1970, 1977, 1986, 1991, 1995, 1996, 2002, 2004, 2007, 2015 Belgisk supercup (16): 1980, 1986, 1988, 1990, 1991, 1992, 1994, 1996, 1998, 2002, 2003, 2004, 2005, 2016, 2018, 2021 Les mer i Store norske leksikon Eden Hazard Kevin De Bruyne Thibaut Courtois fotball Eksterne lenker Club Brugges hjemmesider